cyanic-selkie/wikianc huggingface dataset:
สมรักษ์ คำสิงห์
วีรบุรุษโอลิมปิก
และนับแต่นั้นมา สมรักษ์ก็มีสถานะเหมือนเป็นดาราคนหนึ่ง มีงานต่าง ๆ เข้ามาเรื่อย ๆ ทำให้สมรักษ์เอาใจใส่ในการชกมวยน้อยลง จนมีข่าวว่าซ้อมน้อยลงบ้าง หนีซ้อมบ้าง แต่กระนั้นเจ้าตัวก็ยังยืนยันว่าฝีมือของตัวเองยังคงเหมือนเดิม ถึงขนาดกล้าทำนายผลการชกล่วงหน้า ซึ่งก็ทำได้บ้างไม่ได้บ้าง จนได้ฉายาว่า "โม้อมตะ" แต่หลังจากได้รับเหรียญทองกีฬาเอเชียนเกมส์ใน ปี พ.ศ. 2541 แล้ว การชกครั้งหลังจากนี้ สมรักษ์ไม่ประสบความสำเร็จเลย ในการแข่งขันโอลิมปิกที่ซิดนีย์ ปี พ.ศ. 2543 สมรักษ์เข้าแข่งขันในรุ่นเฟเธอร์เวท รอบแรก ชนะอาร์เอสซี อันเดรส โลเดสมา จากโคลัมเบีย ยก 4 เมื่อ 18 กันยายน  รอบสอง ชนะ ตุลกุนบาย ตูร์กูนอฟ จากอุซเบกิสถาน เมื่อ 23 กันยายน รอบ 8 คนสุดท้าย แพ้ ร็อกกี้ ฮัวเรซ จากสหรัฐเมื่อ 27 กันยายน และในโอลิมปิก ที่กรุงเอเธนส์ ปี พ.ศ. 2547สมรักษ์เข้าแข่งขันรุ่นเฟเธอร์เวท รอบแรก แพ้คะแนน เบโนต กูเดต จากแคนาดา ตกรอบเมื่อ 16 สิงหาคม ทำให้เลิกชกมวยสากลสมัครเล่นอย่างเด็ดขาด
กลับมาชกอีกครั้ง
ในปี พ.ศ. 2552 มีข่าวว่า ฌอง-โกล็ด วอง ดัม นักแสดงชื่อดังระดับโลกอยากจะชกมวยนัดพิเศษกับสมรักษ์ดูสักครั้ง แต่แล้วการชกในครั้งนี้ก็ได้มีการเลื่อนไปอย่างไม่มีที่สิ้นสุด รวมถึงมีแผนการว่าจะย้ายสถานที่ชกจากสหรัฐอเมริกาจากกำหนดเดิมเนื่องจากมีกฎเกณฑ์ที่ไม่เอื้ออำนวย โดยจะย้ายสถานที่แข่งมายังประเทศไทยแทน ในช่วงประมาณเดือนพฤศจิกายน พ.ศ. 2554 แต่แล้วก็เลื่อนไปแข่งขันในเดือนสิงหาคม พ.ศ. 2555 แทน
ปี พ.ศ. 2555 ในการแข่งขันโอลิมปิกฤดูร้อน 2012 ณ กรุงลอนดอน ประเทศสหราชอาณาจักร สมรักษ์ได้รับหน้าที่เป็นผู้บรรยายการแข่งขันมวยสากลสมัครเล่นของสถานีโทรทัศน์ NBT ซึ่งได้รับการตอบรับจากผู้ชมเป็นอย่างดีอีกทั้งเป็นที่กล่าวถึงในเรื่องความตลกของการบรรยายมวยของสมรักษ์ และในปีเดียวกันนี้ ในวันที่ 4 ตุลาคม สมรักษ์ได้สร้างความฮือฮาอีกครั้ง เมื่อกลับขึ้นมาชกมวยไทยอีกครั้ง โดยพบกับ ยอดวันเผด็จ สุวรรณวิจิตร (ใช้ชื่อท้ายในครั้งนั้นว่า "ไก่ย่างห้าดาว") อดีตยอดนักมวยไทยอีกคน ในการชกนัดพิเศษที่เวทีราชดำเนิน ที่มีเงินเดิมพันถึง 5,770,000 บาท ผลการชกปรากฏว่าสมรักษ์เป็นฝ่ายเอาชนะไปได้ในยกที่ 3 ด้วยการฟันศอกใส่ จนกรรมการต้องยุติการชก ซึ่งการชกนัดนี้ยังสามารถเก็บเงินค่าผ่านประตูได้สูงถึง 2,950,000 บาท ยอดผู้ชมกว่า 20,000 คน ปลุกกระแสมวยไทยที่ซบเซาให้กลับมาคึกคักได้อีกครั้งหนึ่ง นอกจากนี้ สมรักษ์ยังเปิดเผยอีกว่าต้องการที่จะชกกับ บัวขาว ป.ประมุข อีกด้วย
วันที่ 7 ธันวาคม พ.ศ. 2555 สมรักษ์ขึ้นชกในรายการศึกลุมพินีแชมเปี้ยนเกริกไกร ที่เวทีมวยลุมพินี โดยใช้ชื่อว่า "สมรักษ์ ส.เทพสุทิน" ในสังกัดของสมศักดิ์ เทพสุทิน โดยมีฌอง-โกล็ด วอง ดัม รับหน้าที่เป็นพี่เลี้ยง และสมรักษ์เป็นฝ่ายแพ้คะแนน จอมโหด หมอเบสกมลา หรือ จอมโหด เกียรติอดิศักดิ์ ไปด้วยคะแนน 47-49, 47-49 และ 47-49 และต่อมาในวันที่ 7 กุมภาพันธ์ พ.ศ. 2556 ทั้งคู่ได้กลับมาชกล้างตากันอีกครั้ง ผลปรากฏว่าสมรักษ์เป็นฝ่ายชนะคะแนนไป 49-47 ไปทั้ง 3 เสียง ที่เวทีราชดำเนิน และเป็นฝ่ายคว้าเงินรางวัลเดินพันจำนวน 6,000,000 บาทไป และทางสมรักษ์ยังคงยืนยันที่จะสู้กับบัวขาว ป.ประมุข โดยให้จัดนอกเวทีมวยราชดำเนิน หรือนอกเวทีมวยลุมพินีแทน ส่วนทางจอมโหดได้เปิดเผยว่ามีความต้องการที่จะสู้กับสมรักษ์อีกเป็นครั้งที่ 3 และสมรักษ์ยังได้ขึ้นชกอีกหลายต่อหลายครั้ง
ในวันที่ 31 ตุลาคม พ.ศ. 2557 สมรักษ์มีกำหนดขึ้นชกกับ ฟิลิปเป บัวส์ นักมวยไทยชาวฝรั่งเศส ในรุ่นมิดเดิลเวท ที่เวทีมวยชั่วคราว โกดัง 4 ภายในศูนย์การค้าเอเชียทีค เดอะ ริเวอร์ฟร้อนท์ มีการถ่ายทอดไปทั่วประเทศผ่านทางสถานีโทรทัศน์ช่อง 7 แต่เมื่อถึงเวลาชกแล้ว ตัวของสมรักษ์กลับไม่ได้อยู่เวทีหรือห้องพักแต่อย่างใด ทำให้ บริษัท เพชรยินดี บ็อกซิ่ง โปรโมชั่น ไม่พอใจเป็นอย่างมากในฐานะผู้จัดการแข่งขัน ซึ่งได้จ่ายเงินมัดจำเป็นค่าตัวให้สมรักษ์ไปหนึ่งแสนบาทแล้ว และเมื่อติดต่อไปทางไลน์ ก็ไม่ได้รับการตอบกลับ วันต่อมาสมรักษ์ได้ออกมาเปิดเผยเป็นเพราะตนติดถ่ายละครโทรทัศน์มาก ไม่มีเวลาซ้อม เกรงว่าจะชกสู้ไม่ได้ ยินดีจะคืนเงินมัดจำทั้งหมด และเปรยว่าจะแขวนนวมแล้ว เนื่องจากอายุมากถึง 41 ปีแล้ว หากจะชกจะเป็นการชกโชว์เท่านั้น
ปัจจุบัน สมรักษ์ยังคงมีผลงานในวงการบันเทิง มีผลงานออกมาเป็นระยะ ๆ ล่าสุด ได้แสดงภาพยนตร์ระดับโลกเรื่อง จอมคนผงาดโลก ในปี พ.ศ. 2549 โดยบทบาทในเรื่องต้องปะทะกับ หลี่เหลียนเจี๋ย ด้วย มีกิจการของตัวเอง เช่น ร้านหมูกระทะ ชื่อ "สมรักษ์ย่างเกาหลี" ย่านเกษตร-นวมินทร์  และมีค่ายมวยของตนเอง ชื่อค่าย "ส.คำสิงห์"
ชีวิตส่วนตัว และ ชีวิตครอบครัว
ในวันที่ 12 พฤษภาคม พ.ศ. 2554 สมรักษ์ได้เปิดตัวเป็นผู้ลงสมัครรับเลือกตั้ง ส.ส. สังกัดพรรคชาติไทยพัฒนา ร่วมกับเพื่อนนักมวยอีก 3 คน ได้แก่ เขาทราย แกแล็คซี่, มนัส บุญจำนงค์ และเจริญทอง เกียรติบ้านช่อง โดยที่สมรักษ์ลงรับสมัครเลือกตั้งในเขต 10 อำเภอบ้านไผ่ จังหวัดขอนแก่น แต่ไม่ได้รับการเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สมรักษ์ได้ลงสมัครรับเลือกตั้งในเขต 11 จังหวัดขอนแก่น สังกัดพรรคพลังประชารัฐ แต่ไม่ได้รับเลือกตั้ง
ล้มละลาย
เมื่อวันที่ 21 กันยายน 2561 ราชกิจจานุเบกษาออกประกาศเรื่อง ให้พิทักษ์ทรัพย์ของ นางเสาวนีย์ คำสิงห์ และนายสมรักษ์ คำสิงห์ เด็ดขาด ตามพระราชบัญญัติล้มละลาย พุทธศักราช 2483 โดยบริษัทบริหารสินทรัพย์ มหานคร จำกัด ได้ยื่นฟ้องต่อศาลล้มละลายกลาง ขอให้จำเลยทั้งสองล้มละลาย มีอำนาจจัดการเกี่ยวกับกิจการและทรัพย์สินของจำเลย เนื่องจากมีหนี้สินจากการเปิดปั๊มน้ำมันกว่า 4 ล้านบาท
สมรักษ์ชี้แจงว่า กรณีนี้เป็นคดีเก่าที่ค้างคามาหลายทศวรรษปีแล้ว ตั้งแต่สมัยยังคงชกมวยสมัครเล่น มีสาเหตุอันเนื่องมาจากความไม่รู้ไม่เชี่ยวชาญในเรื่องเอกสารต่างๆ ประกอบกับธุรกิจขาดทุน จนสุดท้ายก็เลยกลายเป็นคดียืดเยื้อมาจนถึงปัจจุบัน ขณะที่ ธวัชชัย ไทยเขียว รองปลัดกระทรวงยุติธรรม โพสต์ผ่านเฟซบุ๊กส่วนตัวชี้ว่า หากศาลสั่งให้ล้มละลาย สามารถเป็นเหตุให้สมรักษ์ต้องออกจากราชการด้วย
วัดสโมสรราชานุประดิษฐ์
วัดสโมสรราชานุประดิษฐ์ เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอาโลร์เซอตาร์ อำเภอโกตาเซอตาร์ รัฐเกอดะฮ์ ประเทศมาเลเซีย
วัดสโมสรราชานุประดิษฐ์ หรือ วัดบาการ์บาตา (Bakar Bata) หรือ วัดบ้านใต้ สร้างเมื่อ พ.ศ. 2453 โดยเจตนาเมื่อแรกสร้างคือเพื่อเก็บอัฐิมารดาของคุณหญิงเนื่อง นนทนาคร มากกว่าการเป็นวัดให้พระสงฆ์อยู่ เนื่องจากคุณหญิงเนื่อง นนทนาคร เป็นหม่อมของสุลต่านอับดุล ฮามิด ฮาลิม ชะฮ์ ซึ่งนับถือศาสนาอิสลาม คุณหญิงจึงนับถือศาสนาอิสลามด้วยเช่นกัน และสุลต่านก็ยอมให้ที่ดินเพื่อเป็นที่เก็บอัฐิ ต่อมาได้พัฒนาเป็นสำนักสงฆ์อันเนื่องจากบริเวณนั้นมีคนไทยอาศัยอยู่ราว 50 ครัวเรือน หรือประมาณ 300 คน และภายในอาโลร์เซอตาร์ก็ไม่มีวัดอยู่เลย สันนิษฐานว่าในช่วงที่กองทัพญี่ปุ่นยึดมลายูได้จากอังกฤษ และคืนให้แก่ไทยเมื่อราว พ.ศ. 2486–2488 คงน่าจะได้รับสถานะเป็นวัดในช่วงนี้ เพื่อใช้สอนภาษาไทยและการสอนการสอบธรรมสนามหลวงในมาเลเซีย มีระบุข้อมูลว่ามีการใช้เป็นสนามสอบเมื่อ พ.ศ. 2505
อุโบสถของวัดน่าจะสร้างในตอนปลายพุทธศตวรรษที่ 25 มีหลังคาแบบเประ (Bumbung panjang Perak) คือ หลังคาจั่วมีปีกนกใหญ่อยู่สองข้าง ส่วนด้านหน้าทำเป็นหลังคากันสาด หน้าบันอุโบสถมีจิตรกรรมรูปธรรมจักร พร้อมชื่อวัดเป็นอักษรโรมันว่า Wat Samosorn racha nuk pradit และชื่อเก่าว่า Wat Siam Bakar Bata Kedah
นุรักษ์ มาประณีต
นุรักษ์ มาประณีต เป็นองคมนตรี อดีตประธานศาลรัฐธรรมนูญ ประธานคณะกรรมการบริหารจัดการหลักสูตรการศึกษาอบรมของวิทยาลัยศาลรัฐธรรมนูญ ตุลาการศาลรัฐธรรมนูญ เกิดเมื่อวันที่ 24 เมษายน พ.ศ. 2492 จบการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์ และเนติบัณฑิต สำนักอบรมศึกษากฎหมายแห่งเนติบัณฑิตยสภา
ประวัติ
นายนุรักษ์ มาประณีต เคยรับราชการโดยเป็น อัยการผู้ช่วย, ผู้พิพากษาหัวหน้าศาลจังหวัดไชยา, ศาลจังหวัดภูเก็ต, รองอธิบดีผู้พิพากษาภาค 6, ผู้พิพากษาหัวหน้าคณะในศาลอุทธรณ์ภาค 8, ประธานแผนกคดีเยาวชนและครอบครัวในศาลอุทธรณ์ภาค 7
หลังการรัฐประหารเมื่อวันที่ 19 กันยายน พ.ศ. 2549 นายนุรักษ์ให้เป็นสมาชิกสภาร่างรัฐธรรมนูญ พุทธศักราช 2550 และได้รับแต่งตั้งให้เป็นตุลาการรัฐธรรมนูญคณะที่ทำการตัดสินคดียุบพรรคการเมือง พ.ศ. 2549 อันสืบเนื่องมาจากการเลือกตั้งเมื่อวันที่ 2 เมษายน พ.ศ. 2549 ในวันที่ 21 พฤษภาคม พ.ศ. 2557 นายนุรักษ์ ได้รับเลือกในที่ประชุมศาลรัฐธรรมนูญให้ดำรงตำแหน่งประธานศาลรัฐธรรมนูญคนต่อไป ต่อจากจรูญ อินทจารที่ลาออก
สำหรับคำวินิจฉัยของนุรักษ์ในขณะดำรงตำแหน่งศาลรัฐธรรมนูญได้แก่ การวินิจฉัยยุบพรรคการเมือง 29 พรรค อาทิ พรรคไทยรักไทย พรรคพลังประชาชน พรรคชาติไทย พรรคมัชฌิมาธิปไตย พรรคไทยรักษาชาติ พรรคพลังธรรม พรรคพัฒนาชาติไทย พรรคคนขอปลดหนี้ และ พรรคอนาคตใหม่ แต่ยกร้องคดียุบพรรคประชาธิปัตย์ วินิจฉัยให้นายกรัฐมนตรี 2 คนพ้นจากตำแหน่ง ได้แก่ สมัคร สุนทรเวช และ ยิ่งลักษณ์ ชินวัตร วินิจฉัยให้การแก้ไขรัฐธรรมนูญ 2550 เรื่องที่มา สมาชิกวุฒิสภา ตกไป วินิจฉัยให้ ร่าง พระราชบัญญัติ ให้ฯ กู้เงิน 2.2 ล้านล้านบาท ตกไป วินิจฉัยว่าการเลือกตั้งเมื่อเดือนกุมภาพันธ์ 2557 ไม่ชอบ และวินิจฉัยให้ ธนาธร จึงรุ่งเรืองกิจ พ้นจากสมาชิกภาพ ส.ส.
จูบีต
จูบีท (Jubeat; ユビート) เป็นเกมชุดประเภทดนตรีของบริษัทโคนามิ ประเทศญี่ปุ่น โดยตัวเกมนั้นผู้เล่นจะต้องทำการกดปุ่มที่มีสัญญาณภาพปรากฏบนปุ่มซึ่งสอดคล้องกับจังหวะของเพลง ซึ่งเปิดตัวอย่างเป็นทางการในวันที่ 24 กรกฎาคม พ.ศ.2551 ปัจจุบันเกมนี้มีจำนวนภาครวมทั้งสิ้น 6 ภาค และนอกจากนี้ยังมีการพัฒนาให้เล่นได้ในสมารท์โฟนและแท็บเล็ตโดยใช้ชื่อว่า "จูบีทพลัส" (Jubeat Plus) สำหรับในแอปสโตร์และกูเกิลเพลย์ประเทศญี่ปุ่น และ "จูคบีท" (Jukebeat) สำหรับในแอปสโตร์ประเทศสหรัฐอเมริกา อีกด้วย
รูปแบบพื้นฐานของการเล่น
ในเกมจะมีปุ่มด้วยกันทั้งหมด 16 ปุ่ม ซึ่งถูกจัดเรียงในลักษณะ 4 X 4 โดยในการเล่นเกมผู้เล่นจะต้องทำการกดปุ่มที่มีสัญญาณภาพหรือที่ในเกมเรียกว่าโน้ตปรากฏขึ้นตามจังหวะของเพลง โดยโน้ตดังกล่าวโดยมากจะมีคำว่า "Touch" ปรากฏอยู่ด้วย หากผู้เล่นกดปุ่มดังกล่าวได้ถูกจังหวะหรือผิดพลาดเพียงเล็กน้อย โน้ตของปุ่มนั้นจะมีการเปลี่ยนเป็นสีโทนสว่างและได้คะแนน แต่ถ้าหากกดไม่ตรงจังหวะหรือไม่กดเลย โน้ตของปุ่มนั้นจะเปลี่ยนเป็นสีดำพร้อมทั้งวงกลมสีแดงเข้มและได้คะแนนเพียงเล็กน้อยหรือไม่ได้คะแนนเลยตามลำดับ นอกจากนี้หากโน้ตมีรูปสามเหลี่ยมพร้อมทั้งเส้นสีน้ำเงินพาดกลางปุ่มนั้นซ้อนขึ้นมาพร้อมกับโน้ตแบบปกติ ผู้เล่นจะต้องทำการกดปุ่มนั้นค้างไว้จนกว่ารูปสามเหลี่ยมที่เป็นปลายทางของเส้นสีน้ำเงินนั้นจะมาซ้อนทับในปุ่มนั้นจึงจะได้คะแนน
การประเมินผล
การประเมินผลในเกมนี้ใช้รูปแบบของคะแนนรวมซึ่งมีคะแนนเต็ม 1,000,000 คะแนน โดยแบ่งออกเป็น 2 ส่วน คือ
ส่วนของคะแนนที่ได้จากโน้ต มีคะแนนเต็ม 900,000 คะแนน โดยคำนวณจากสูตรดังนี้
คะแนนที่ได้จากโน้ต = (900,000 / จำนวนโน้ตทั้งหมดในเพลงนั้น) X ( P + (G X 0.7) + (O X 0.4) + (B X 0.1) )
โดยที่
ส่วนของคะแนนโบนัส มีคะแนนเต็ม 100,000 คะแนน โคยคำนวณจากสูตรดังนี้
คะแนนโบนัส = 100,000 X ค่าโบนัสเคาน์เตอร์
โดยที่ค่าโบนัสเคาน์เตอร์ที่ได้จะมาจากความแม่นยำของการกดโน้ตรายตัวในเพลงนั้น ดังนี้ ซึ่งค่าดังกล่าวจะเก็บสะสมระหว่างเล่น และเมื่อรวมกันแล้วจะเก็บได้สูงสุดที่ 1 โดยตัดส่วนที่เกินออก โดยสามารถสังเกตได้จากสีพื้นหลังของปุ่มทั้ง 16 ที่มีความสว่างมากขึ้นเพียงเล็กน้อยหากเก็บค่าดังกล่าวได้เต็มแล้ว
อ้างอิง
เว็บไซต์ทางการ(ญี่ปุ่น)
กระดานสนทนาเกี่ยวกับจูบีท
ภาษาสะโอจ
ภาษาสะโอจ (Sa'och) มีผู้พูดในจังหวัดสีหนุวิลล์ ประเทศกัมพูชา และจังหวัดกาญจนบุรี ประเทศไทย รวม 30 คน ใกล้เคียงกับภาษาสำเร ภาษาซูโอยและภาษาเปียร์จัดอยู่ในตระกูลภาษาออสโตรเอเชียติก กลุ่มภาษาเปียริก ผู้พูดภาษานี้กำลังลดจำนวนลง ส่วนมากเป็นผู้ใหญ่
กรกฎาคม พ.ศ. 2564
กรกฎาคม พุทธศักราช 2564 เป็นเดือนที่ 7 ของปี พ.ศ. 2564 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
ภาษาซูโอย
ภาษาซูโอย (Suoy) มีผู้พูด 200 คน (พ.ศ. 2524) ทางตอนกลางและตะวันตกเฉียงเหนือของพนมเปญ ประเทศกัมพูชา ใกล้เคียงกับภาษาสำเร ภาษาเปียร์และภาษาซาโอช จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยเปียริก
ก้านยาว อรุณเหลือง
ก้านยาว อรุณเหลือง หรือ พิเชษฐ์ อรุณเหลือง เป็นผู้ฝึกสอนมวยไทยที่มีลูกศิษย์ระดับแชมป์โลกหลายราย รวมถึงได้รับการยกย่องจากบุคคลหลายประเทศ และมีชื่อเสียงเป็นที่รู้จักในสหรัฐอเมริกา
ครูก้านยาว อรุณเหลือง คือผู้อยู่เบื้องหลังในการผลักดันชื่อเสียงให้แก่ค่ายมวยแฟร์เท็กซ์ทั้งในประเทศไทยและสหรัฐอเมริกา โดยทำเป็นหัวหน้าผู้ฝึกสอนมวยไทย ให้แก่นักมวยระดับแชมป์เวทีมวยลุมพินีสามราย, แชมป์โลกกว่าสิบราย รวมถึงนักมวยระดับแถวหน้า อาทิ บุญเกิด ฟ้าพิมาย, อเล็กซ์ กง, จงสนั่น แฟร์เท็กซ์ และ ฌอง-คล็อด ลอเยอร์ รวมถึงเป็นผู้ฝึกสอนชำนาญการให้แก่นักกีฬา 16 คนจากทวีปอเมริกาเหนือในรายการโทรทัศน์เรียลลิตีที่มีชื่อว่า ดิอัลติเมตไฟเตอร์ ที่จัดฉายทางช่องสไปค์ ใน พ.ศ. 2548
ประวัติ
ครูก้านยาว อรุณเหลือง เกิดที่ย่านชานเมืองที่กรุงเทพมหานคร ประเทศไทย เขาออกจากโรงเรียนและฝึกมวยที่ค่ายมวยศิษย์พ่อแดง จากนั้นเพียง 2 เดือน เขาก็ได้เป็นนักมวยไทยระดับอาชีพขณะที่มีอายุ 15 ปี ในฐานะนักต่อสู้คนหนึ่ง นี่เป็นวิธีเดียวที่จะช่วยให้ครอบครัวของเขาหลุดพ้นจากความยากจน ก่อนที่เขาจะอำลาวงการขณะที่มีอายุ 25 ปี โดยได้ต่อสู้ 65 ครั้งในประเทศไทยทั้งในเวทีมวยลุมพินีและเวทีมวยราชดำเนิน จากการที่เขาใช้เข่าโจมตีได้อย่างรุนแรงนี้ ส่งผลให้เขาได้รับฉายาว่า "ดร.เข่า"
ภายหลังจากที่ค่ายมวยศิษย์พ่อแดงได้เข้ารวมกับค่ายมวยแฟร์เท็กซ์ และภายหลังจากการเสร็จสิ้นการเกณฑ์ทหาร ครูก้านยาวได้ทำหน้าที่เป็นผู้ฝึกสอนที่ค่ายมวยแฟร์เท็กซ์ ที่บางพลี กรุงเทพมหานคร เขามีส่วนสูงที่ 6 ฟุต 4 นิ้ว ซึ่งเป็นความสูงที่ผิดปกติสำหรับคนไทยโดยเฉลี่ย ส่งผลให้เป็นขอบเขตในการฝึกสอนชาวอเมริกันและชาวยุโรปที่มีขนาดสูงใหญ่กว่าได้สำเร็จ เขายังได้ปรับรูปแบบมวยไทยให้กับนักมวยที่เข้าแข่งขันในเค-วันรวมถึงศิลปะการต่อสู้แบบผสม ภายใต้การตัดสินใจเชิงกลยุทธ์ของ ฟิลิปส์ วงษ์ ซึ่งเป็นทั้งผู้ก่อตั้งและประธานของแฟร์เท็กซ์ที่จะนำมวยไทยไปยังสหรัฐอเมริกา โดยเขาได้ย้ายไปอยู่ค่ายมวยไทยแฟร์เท็กซ์ รัฐแอริโซนา ใน พ.ศ. 2536 ก่อนที่ค่ายมวยดังกล่าวจะย้ายไปซานฟรานซิสโกใน พ.ศ. 2539
ชีวิตส่วนตัว
ครูก้านยาวมีภรรยาและบุตรสาวสองคน โดยเขามีถิ่นพำนักอยู่ที่ลอสแอนเจลิส สหรัฐอเมริกา และมีผู้เข้ารับการฝึกสอนมวยไทยหลายราย
กองทัพเกาหลี
กองทัพเกาหลี สามารถเป็นได้ทั้ง
กองทัพบกเกาหลี
กองทัพบกเกาหลี สามารถเป็นได้ทั้ง
โลกุตระ
โลกุตระ (อ่านว่า โลกุดตะระ) แปลว่า พ้นโลก อยู่เหนือวิสัยของโลก หรืออุตรภาพ เป็นคำที่ใช้คู่กับ โลกิยะ ซึ่งแปลว่า ยังเกี่ยวข้องกับโลก เรื่องของโลก
โลกุตระ หมายถึงภาวะที่หลุดพ้นแล้วจากโลกิยะ ไม่เกี่ยวข้องกับกาม ตัณหา ทิฏฐิ อวิชชาอีกต่อไป ได้แก่ธรรม 9 ประการซึ่งเรียกว่า นวโลกุตรธรรม หรือ โลกุตรธรรม 9
ในธัมมสังคณี พระอภิธรรมปิฎก ระบุว่า โลกุตรธรรม มี 9 ได้แก่ อริยมรรค 4 อริยผล 4 นิพพาน 1 โดยมีรายละเอียดดังนี้
สคูลเดส์
สคูลเดส์ เป็นเกมคอมพิวเตอร์แนววิชวลโนเวลที่สร้างโดย 0verflow วางจำหน่ายเวอร์ชันสำหรับคอมพิวเตอร์ส่วนบุคคลเมื่อวันที่ 28 เมษายน พ.ศ. 2548 และเวอร์ชันสำหรับเครื่องเพลย์สเตชัน 2 เมื่อวันที่ 17 มกราคม พ.ศ. 2550 มีการนำเกม สคูลเดส์ มาสร้างเป็นสื่ออื่น ๆ จำนวนมาก ได้แก่ ภาพยนตร์การ์ตูนโทรทัศน์จำนวน 12 ตอน หนังสือการ์ตูนจำนวน 2 เล่ม ไลท์โนเวล 6 เล่ม และรายการวิทยุ
ในปี 2550 บริษัทรักพิมพ์ พับลิชชิ่ง จำกัดได้แปลไลท์โนเวลเป็นภาษาไทยเผยแพร่ ใช้ชื่อว่า "School Days-เธอ ฉัน, ในวันฟ้าคราม"
รูปแบบของเกม
ตัวเกมที่อยู่ในรูปแบบของวิชวลโนเวลนั้น การเล่นส่วนใหญ่จะเป็นแบบมุมมองของบุคคลที่สาม และเมี่อถึงช่วงเวลาที่กำหนดไว้ ตัวเกมจะถูกหยุด และผู้เล่นจะสามารถควบคุมการดำเนินเนี้อเรี่องได้ในระยะหนึ่ง โดยที่ตัวเกมจะนำเสนอการตอบสนองต่อตัวละคร หรือฉากนั้นๆ ออกมา 1-2 รูปแบบ โดยที่การตอบสนองของผู้เล่นนั้นจะมีผลกระทบต่อความคืบหน้าของตัวเกมอย่างมีนัยสำคัญ อย่างเช่น การที่จะทำให้ความคืบหน้ากับตัวละครนั้น ๆ ดีขึ้น หรือแย่ลง ดังนั้น ตัวเกมจึงให้ประสบการณ์การเล่นที่ไม่สามารถคาดเดาได้อย่างแน่นอนมากนัก ซึ่งในบางกรณี ความสัมพันธ์ของตัวละครในเกมอาจจะทำให้เกิดฉากที่มีความสัมพันธ์ทางเพศที่แสดงให้เห็นถึงการผสมผสานที่แตกต่างกันระหว่าง การจูบแบบฝรั่งเศส กับการมีความสัมพันธ์ทางเพศอย่างหมกมุ่นแบบออรัลเซ็กซ์ ,การช่วยตัวเอง และการมีเพศสัมพันธ์ทางอวัยวะเพศที่มีการ เซนเซอร์
ตัวเกมได้มีจุดจบขของเกมที่แตกต่างกันออกไป ทั้งนี้ขึ้นอยู่กับการดำเนินเนื้อเรี่องของผู้เล่นเอง ว่าจะเลือกจบแบบดี หรือไม่ดี School Days เป็นที่รู้จักกันดีในเรี่องของตอนจบที่ไม่ค่อยจะดีนัก โดยการตายของตัวละครในตอน "The Bloody Conclusion" ที่หัวของตัวละครถูกตัดแยกออกมาจากร่างกายโดย เลี่อยขนาดเล็ก จนทำให้เขาล้มลงแล้วตายลงในกองเลือด และในอีกตอนหนึ่งที่มีชื่อว่า "Eternally" ตัวละครได้ทำการฆ่าตัวตายโดยวิธีการกระโดดออกมาจากดาดฟ้าของโรงเรียน และได้ร่วงลงมาในลักษณะที่หัวทิ่มพื้นของทางเดินข้างถนน ในขณะเดียวกัน ทางด่านของตอนจบที่ดี คือ ตัวละครนั้นได้มีความสัมพันธ์ที่ดีต่อกัน ในตอนจบที่มีชื่อว่า "Chrismas Eve" ตัวละครคู่นี้ได้บอกรักกันในห้องของโรงแรมแห่งหนึ่งที่ล้อมรอบไปด้วยทิวทัศน์ของเมืองและหิมะที่กำลังตก และอีกหนึ่งตอนจบที่มีชื่อว่า "Two Lovers" ที่คู่ของตัวละครนี้นั้นยอมรับที่จะมีความรักพร้อมกันหลายคน แทนที่ตัวละครจะลงเอยกับใครคนหนึ่ง เนี่องด้วยตอนจบที่มีอยู่หลากหลายแบบโดยขึ้นอยู่กับการเล่นของผู้เล่น หากผู้เล่นคนใดต้องการที่จะดูฉากที่มีเพศสัมพันธ์เพิ่มเติม ก็จำเป็นที่จะต้องเล่นตัวเกมนี้มากกว่า 1 รอบ
โดยที่ตัวเกมนั้นแตกต่างกับวิชวลโนเวลอื่นๆ ที่จะเน้นที่ตัวละครหลักที่สามารถดำเนินได้ และบทสนทนาที่มีคำแปลอยู่ ตัวเกม School Days นั้นแตกต่างออกไปตรงที่ตัวเกมรวมเอาปฏิกิริยา ท่าทาง และน้ำเสียงของตัวละคร ทำให้คล้ายคลึงกับภาคอนิเมะ ซึ่งฉากของตัวเกมสามารถที่จะถูกหยุดพัก ถูกเร่งให้ไวขึ้น หรือแม้กระทั่งข้ามฉากที่พวกเขาเคยเห็นมาก่อนได้ และเสียงของตัวละครทั้งหญิงและชายสามารถถูกปิดไว้ได้ รวมไปถึงคำบรรยายที่สามารถถูกเลือกให้เปิดหรือปิดได้ และยังสามารถเล่นได้ทั้งโหมดเต็มหน้าจอ และ โหมดหน้าต่าง การดำเนินการของตัวเกมสามารถถูกบันทึกได้ทุกเมี่อ ตามที่ผู้เล่นต้องการ ได้สูงสุด 100 ช่องเก็บ และยังรวมไปถึงโหลดออกมาเล่นได้ในขณะที่อยู่ในหน้าเมนู แม้กระทั่งในขณะที่ตัวเกมกำลังดำเนินอยู่เช่นกัน
Nepenthes naga
Nepenthes naga เป็นหม้อข้าวหม้อแกงลิงถิ่นเดียวจากภูเขาบาริซาน ในเกาะสุมาตรา มันมีลักษณะพิเศษคือมีรยางค์ปลายง่ามใต้ฝาและขอบฝาเป็นคลื่น คำระบุชนิดว่า naga มาจากภาษาอินโดนีเซีย แปลว่า"มังกร" ซึ่งมาจากรยางค์ใต้ฝาและขนาดที่ใหญ่ของหม้อข้าวหม้อแกงลิงชนิดนี้
ลักษณะทางพฤกษศาสตร์
แผ่นใบรูปช้อน คล้ายแผ่นหนัง มันก็คล้ายกับญาติของมัน N. spathulata สายดิ่งของมันต่อมาจากปลายย่อย
หม้อบนรูปกรวยในส่วนล่างสุด เป็นรูปไข่และรูปทรงกระบอกเหนือขึ้นมา ปากมี 4 ถึง 5 ลอนในแต่ละข้าง ฝารูปไข่มีครุย มีรยางค์ที่ฝาเหมือนกับหม้อล่าง
N. naga มีช่อดอกแบบช่อกระจะ ก้านดอกมีหนึ่งหรือสองดอก
ญาติใกล้ชิด
ในรายละเอียดของ N. naga ผู้แต่งเปรียบเทียบมันกับพืชถิ่นเดียวจากสุมาตรา N. ovata และ N. spathulata มันสามารถแบ่งแยกจากชนิดเหล่านั้นบนพื้นฐานของรยางค์แยกสองแฉกของฝาและครุยฝา
ประธานาธิบดีฝรั่งเศส
ประธานาธิบดีฝรั่งเศส หรือเรียกอย่างเป็นทางการว่า ประธานาธิบดีแห่งสาธารณรัฐฝรั่งเศส (Président de la République française) เป็นตำแหน่งสูงสุดฝ่ายอำนาจบริหารของประเทศฝรั่งเศสโดยมาจากการเลือกตั้ง และดำรงตำแหน่งเป็นทั้งประมุขแห่งรัฐ จอมทัพ ผู้รับรองรัฐธรรมนูญและผู้ปกครองร่วมแห่งอันดอร์รา
ตำแหน่งประธานาธิบดีฝรั่งเศสได้ถูกก่อตั้งขึ้นเมื่อปี พ.ศ. 2391 (สมัยสาธารณรัฐฝรั่งเศสที่ 2) ซึ่งทำให้ระบอบประธานาธิบดีของประเทศฝรั่งเศสนั้น เป็นระบอบที่มีความเป็นมายาวนานที่สุดประเทศหนึ่งในทวีปยุโรป จวบจนปัจจุบัน มีผู้ดำรงตำแหน่งดังกล่าวทั้งสิ้น 25 คน ซึ่งทุกคนได้พำนักในปาแลเดอเลลีเซมาแล้ว
รัฐธรรมนูญในแต่สาธารณรัฐนั้น ได้กำหนดอำนาจหน้าที่และความรับผิดชอบของประธานาธิบดีแตกต่างกันไป ตั้งแต่ พ.ศ. 2502 เป็นต้นมา ประเทศฝรั่งเศสอยู่ในยุคสาธารณรัฐฝรั่งเศสที่ 5 ในระบอบกึ่งประธานาธิบดี โดยประธานาธิบดีฝรั่งเศสคนปัจจุบันคือ แอมานุแอล มาครง ซึ่งเข้าดำรงตำแหน่งเมื่อวันที่ 14 พฤษภาคม พ.ศ. 2560
อำนาจประธานาธิบดี
สาธารณรัฐฝรั่งเศสที่ 5 นั้นเป็นการปกครองด้วยระบอบกึ่งประธานาธิบดี ประธานาธิบดีเองก็มีอำนาจมากพอสมควรซึ่งไม่เหมือนกับประเทศอื่นๆ ในทวีปยุโรป แม้ว่าโดยส่วนมากการควบคุมดูแลและบัญญัติกฎหมายเป็นหน้าที่ของนายกรัฐมนตรีและรัฐสภา แต่ประธานาธิบดีก็มีอิทธิพลด้วย
อำนาจสูงสุดของประธานาธิบดีนั้นคือการแต่งตั้งนายกรัฐมนตรี แต่อย่างไรก็ตามรัฐสภาฝรั่งเศสก็มีอำนาจที่จะปลดคณะรัฐมนตรีได้ ทำให้ประธานาธิบดีเหมือนกับถูกบังคับให้เลือกนายกรัฐมนตรีที่รัฐสภาให้การสนับสนุน
เมื่อไหร่ที่เสียงส่วนมากในรัฐสภามีความเห็นทางการเมืองตรงข้ามกับประธานาธิบดี ซึ่งจะทำให้เกิดการบริหารร่วมกัน เมื่อนั้นอำนาจประธานาธิบดีจะลดน้อยลง เนื่องจากอำนาจส่วนมากจะไปขึ้นอยู่กับนายกรัฐมนตรีและรัฐสภาแทน และอาจจะไม่สนับสนุนการแต่งตั้งของประธานาธิบดีอีกด้วย
เมื่อไหร่ที่เสียงส่วนมากในรัฐสภาสนับสนุนประธานาธิบดี ประธานาธิบดีก็จะมีบทบาทมากขึ้นและมีอิทธิพลต่อนโยบายการบริหารของรัฐบาล บทบาทของนายกรัฐมนตรีจึงลดลงและอาจถูกปลดออกจากตำแหน่งหรือเปลี่ยนคณะผู้บริหารถ้าไม่เป็นที่นิยม
ตั้งแต่พ.ศ. 2545 เป็นต้นมา ประธานาธิบดีและรัฐสภามีวาระ 5 ปีและการเลือกตั้งทั้ง 2 ครั้งจะใกล้กัน ทำให้ความเป็นไปได้ของการบริหารร่วมกันนั้นมีความน้อยลง
อำนาจของประธานาธิบดีมีดังนี้:
การนิรโทษกรรมของประธานาธิบดี
ในประเทศฝรั่งเศสนั้นมีประเพณีที่เรียกว่า การนิรโทษกรรมของประธานาธิบดี หลังจากการเลือกตั้งประธานาธิบดีและรัฐสภาที่มาจากพรรคเดียวกันนั้น รัฐสภาจะมีการลงคะแนนเสียงในการประกาศกฎหมายนิรโทษกรรมให้แก่นักโทษที่กระทำผิดเล็กๆ น้อยๆ การกระทำนี้เป็นที่วิพากย์วิจารณ์เป็นอย่างมาก โดยเฉพาะเป็นที่เชื่อกันว่าเป็นการส่งเสริมให้มีการทำผิดกฎหมายก่อนหน้าการเลือกตั้ง อย่างไรก็ตาม การออกกฎหมายนิรโทษกรรมนี้ อาจจะเป็นการให้อำนาจประธานาธิบดีในการนิรโทษกรรมนักโทษบางคนถ้าตรงตามเงื่อนไข บางคนก็พูดกันว่า การนิรโทษกรรมนี้เป็นการลดประชากรนักโทษในคุกอีกด้วย
การเลือกตั้ง
ตั้งแต่การลงประชามติในปี พ.ศ. 2543 ประธานาธิบดีฝรั่งเศสจะได้รับการเลือกตั้งโดยตรงโดยมีวาระ 5 ปี (ก่อนหน้านี้ ประธานาธิบดีฝรั่งเศสมีวาระ 7 ปี ภายหลังมาลดลงเหลือ 5 ปี ซึ่งเริ่มวาระ 5 ปี ครั้งแรกเมื่อ พ.ศ. 2545 สมัยประธานาธิบดีฌัก ชีรัก) ฌัก ชีรักได้รับการเลือกตั้งเมื่อปี พ.ศ. 2538 และ พ.ศ. 2545 ซึ่งไม่มีข้อกำหนด ทำให้ชีรักสามารถเป็นประธานาธิบดีต่อไปได้ แต่เขาเลือกที่จะไม่ดำรงตำแหน่งต่อไป ประธานาธิบดีคนถัดมาคือ นีกอลา ซาร์กอซี ซึ่งดำรงตำแหน่งเมื่อวันที่ 16 พฤษภาคม พ.ศ. 2550
ฟร็องซัว มีแตร็องและฌัก ชีรัก เป็นประธานาธิบดีที่ดำรงตำแหน่งครบวาระ (14 ปี และ 12 ปี)
ผู้สมัครแต่ละคนต้องยื่นรายชื่อผู้สนับสนุนอย่างน้อย 500 คน ให้สภารัฐธรรมนูญตรวจสอบคุณสมบัติ ก่อนจะประกาศรายชื่อผู้สมัครรับเลือกตั้งประธานาธิบดี และเปิดการรณรงค์หาเสียงอย่างเป็นทางการ ผู้สนับสนุนนั้น ส่วนมากจะเป็นนายกเทศมนตรี ซึ่งจะต้องมาจาก 30 จังหวัด (département) เป็นอย่างน้อยหรือประชาชนอาศัยในต่างประเทศ และร้อยละ 10 จะต้องไม่มาจากอำเภอหรือประชาชนกลุ่มเดียวกัน และผู้สนับสนุนที่ว่านั้น สามารถเสนอได้ชื่อผู้สมัครได้เพียงคนเดียวต่อหนึ่งคน
ในประเทศฝรั่งเศสนั้นมีข้าราชการที่ได้รับการเลือกตั้งแล้วกว่า 45,000 คน ประกอบด้วยนายกเทศมนตรีประมาณ 36,000 คน
ผลการเลือกตั้งประธานาธิบดีครั้งล่าสุด
'''การเลือกตั้งประธานาธิบดีฝรั่งเศส ระหว่างวันที่ 23 เมษายน และ 7 พฤษภาคม ค.ศ. 2017'''
การสืบตำแหน่ง
เมื่อประธานาธิบดีเสียชีวิตลงหรือลาออกจากตำแหน่ง ประธานสมาชิกวุฒิสภาจะทำหน้าที่เป็นประธานาธิบดีชั่วคราว อาแล็ง ปอแอร์เป็นคนเดียวที่ได้รับตำแหน่งชั่วคราวนี้ ครั้งแรกเมื่อปี พ.ศ. 2512 เมื่อชาร์ล เดอ โกล ลาออกจากตำแหน่ง และครั้งที่ 2 เมื่อปี พ.ศ. 2517 เมื่อฌอร์ฌ ปงปีดูเสียชีวิตลงอย่างกะทันหัน ในสถานการณ์อย่างนี้เป็นที่สำคัญว่า ประธานสมาชิกวุฒิสภาทำหน้าที่เป็นประธานาธิบดีชั่วคราว มิใช่ประธานาธิบดีคนใหม่ จึงทำให้ไม่ต้องออกจากตำแหน่งประธานสมาชิกวุฒิสภา อย่างไรก็ตามประเทศฝรั่งเศสก็ได้ยกอาแล็ง ปอแอร์ เป็นอดีตประธานาธิบดีคนหนึ่งและยังได้ถูกจัดไว้ในทำเนียบประธานาธิบดีในเว็บไซต์อย่างเป็นทางการของประธานาธิบดีฝรั่งเศส อีกด้วย
การเลือกตั้งประธานาธิบดีรอบแรกนั้นจะต้องจัดให้เรียบร้อยภายใน 20-35 วัน หลังตำแหน่งประธานาธิบดีว่างลง เพราะว่า 15 วันนั้น สามารถแยกการเลือกตั้งประธานาธิบดีรอบที่ 1 และ 2 ได้ นั่นหมายความว่าประธานสมาชิกวุฒิสภาจะดำรงตำแหน่งประธานาธิบดีชั่วคราวได้มากที่สุดเพียง 15 วันเท่านั้น ในระหว่างที่ทำหน้าที่ประธานาธิบดีชั่วคราวนั้น จะไม่สามารถยุบสภา ชี้แนะการลงประชามติ หรือเปลี่ยนแปลงรัฐธรรมนูญได้
ถ้าไม่มีประธานวุฒิสภารักษาราชการแทน อำนาจของประธานาธิบดีนั้นจะตกอยู่กับคณะรัฐมนตรี ซึ่งก็จะตกอยู่กับนายกรัฐมนตรีนั่นเอง แต่ถ้านายกรัฐมนตรีไม่สามารถรักษาราชการแทนได้แล้วไซร้ รัฐมนตรีจะทำการแทนโดยยึดตามลำดับรายชื่อในคณะรัฐมนตรี อย่างไรก็ตามที่กล่าวมาจะมีสิทธิเป็นไปได้ยากเพราะถ้าไม่มีประธานสมาชิกวุฒิสภา สมาชิกวุฒิสภาจะเสนอชื่อประธานสมาชิกวุฒิสภาคนใหม่เพื่อที่จะดำรงตำแหน่งประธานาธิบดีชั่วคราวแทน
สถานที่อาศัยอย่างเป็นทางการ
สถานที่อาศัยอย่างเป็นทางการของประธานาธิบดีฝรั่งเศสนั้นคือ Palais de l'Élysée ในกรุงปารีส ส่วนสถานที่อาศัยของประธานาธิบดีที่อื่น ๆ ได้แก่:
อดีตประธานาธิบดี
ในปัจจุบันประเทศฝรั่งเศสมีอดีตประธานาธิบดีที่ยังมีชีวิตเหลืออยู่ 2 ท่านได้แก่
ตามกฎหมายของประเทศฝรั่งเศส อดีตประธานาธิบดีจะได้รับเงินบำนาญตลอดชีพในฐานะเท่ากับที่ปรึกษากิตติมศักดิ์แห่งรัฐ (French: conseiller d'État) และได้รับหนังสือเดินทางทูต และตามรัฐธรรมนูญมาตราที่ 56 อดีตประธานาธิบดีจะดำรงตำแหน่งสมาชิกแห่งสภาร่างรัฐธรรมนูญด้วย
ภาษาเปือร์
ภาษาเปือร์ (Péâr) หรือภาษาเปียร์ มีผู้พูด 250 คน (พ.ศ. 2550) ในจังหวัดพระวิหาร ประเทศกัมพูชา จัดอยู่ในตระกูลภาษาออสโตรเอเชียติก กลุ่มภาษาเปียริก
ขบวนการสุริยะ ซันวัลคัน
ไทโย เซนไท ซันวัลคัน หรือ ขบวนการสุริยะ ซันวัลคัน เป็นภาพยนตร์แนว ขบวนการนักสู้ ลำดับที่ 5 ของประเทศญี่ปุ่น ออกอากาศทางสถานี ทีวีอาซาฮี ทุกวันเสาร์ เวลา 18.00-18.30 น. ตามเวลาประเทศญี่ปุ่น โดยเริ่มออกอากาศตั้งแต่เมื่อวันที่ 7 กุมภาพันธ์ พ.ศ. 2524 ถึง 30 มกราคม พ.ศ. 2525 รวมความยาวทั้งสิ้น 50 ตอน และมีตอนพิเศษสำหรับออกฉายในโรงภาพยนตร์อีก 1 ตอน (ออกฉาย 18 กรกฎาคม พ.ศ. 2524) ปัจจุบันลิขสิทธิ์ถูกต้องเป็นของบริษัท ทีไอจีเอ
เนื้อเรื่องย่อ
จักรวรรดิจักรกล แบล็คแม็กม่า ได้ออกประกาศต่อสหประชาชาติว่าจะต้องยอมแพ้และให้ตนปกครองอำนาจ บนโลกนี้ไม่อย่างนั้นจะทำลายโลกดังนั้นหน่วยพิเศษจากสหประชาชาติจึงทำการคัดเลือก บุคคลที่มีความสามารถมาเป็น ซันวัลคัน เพื่อปกป้องโลกจากแบล็คแม็กม่า
ตัวละคร
=== ตัวละครหลัก ===
รายชื่อตอนและปีศาจแบล็คแม็กม่าที่ปรากฏ
1.อาณาจักรจักรกลแห่งอาร์คติก(北極の機械帝国):จิมมุชินมอนก้า
2.วันที่หายนะมนุษยชาติ(人類が消滅する日):ชิล่ามอนก้า
3.กรงเล็บเหล็กท้าทายญี่ปุ่น(日本に挑む鉄の爪):นอนแมนมอนก้า
5.เทพสุริยะผู้ชั่วร้าย(邪悪な太陽神):มาจินมอนก้า
6.บ้านที่ถูกยึดครองด้วยหุ่นยนต์(機械の支配する家):คิไคมอนก้า
7.สัตว์ป่าและนํ้าตา(野獣バッターと涙):ยาคิวมอนก้า
8.บทเพลงอันไพเราะของคุณพ่อ(父が歌う手まり唄):มุเกนมอนก้า
9.ปะป๋ากลายเป็นปีศาจ(怪物になったパパ):ซาโซริมอนก้า
10.ภัยเงียบที่คฤหาสน์ แมงมุมพิษ(待ちぶせ毒ぐも館):คุโมมอนก้า
11.สาวน้อยแนดรอยด์แห่งความโศกเศร้า(哀しみのメカ少女):ชิด้ามอนก้า
12.ราชินีกินเพรช(ダイヤを食う女王):ไดยามอนก้า
13.ลูกบอลสีดำกับชีวิต(生命を持つ)ไอออนมอนก้า
14.วันที่แผ่นดินโลกจำนน(地球が降伏する日)อารุมะจิโร่มอนก้า
15.ความโลภของราชินี(女王の欲ばり踊り)ไทม์มอนก้า
16.ปีศาจวิ่งอยู่ในสนามหญ้า(悪魔が校庭を走る)โทบิบะโกะมอนก้า
17.เรื่องราวลิกลับ! หุบเขาผีสิงค์(怪談！お化けの谷):กาซุมอนก้า
18.ข้อสงสัยของดาราใหญ่(びっくり大スター):คาเมร่ามอนก้า
19.อันตรายจากเด็กสอบ100คะแนนเต็ม(危険な100点少年):กามะมอนร่า
20.กับดักของนักมวยปลํ้าจักรกล(機械レスラーの罠):เลซูล่ามอนก้า
21.ลมทะเลแห่งความรัก(潮風がはこぶ愛):อิโสกินมอนก้า
22.โตเกียวตื่นตระหนกครั้งใหญ่!(東京大パニック！):คาบูโตะกานิมอนก้า
23.ภูตชายแดนกับกัปตันหญิง(銀河魔境の女隊長):โอดะโกะมอนก้า
24.ทะเลฮานามะของเนสซี(浜名湖のネッシー):ทากะเมะมอนก้า
25.หลุมงูในทะเล(ドッキリ海蛇の穴):อูมิเฮบิมอนก้า
26.อิ่มจุใจด้วยผงอาหารวิเศษ(ハラペコ満腹料理):ฮาราเปโกะมอนก้า
27.ความหวาดกลัวในคืนกลางฤดูร้อน(真夏の夜の大恐怖):เอเลี่ยนมอนก้า
29.นักดาบกุหลาบขาวโฉมงดงาม(美剣士白バラ仮面):บารามอนก้า
30.สัตว์ประหลาดยักษ์แห่งฝันร้าย(大暴れ夢の大怪獣):บัฟฟาโล่มอนก้า
31.ความกลหลครั้งใหญ่เมืองโตเกียว(大東京シビレ音頭):คามินาริมอนก้า
32.จับหัวขโมยใบหน้า(顔泥棒を逮捕せよ):เพดตันมอนก้า
33.หัวขโมยแฟชั่น(憎いおしゃれ泥棒):คานิมอนก้า
34.คำสาปแช่งภูตผี(呪われた亡霊たち):โนโรอิมอนก้า
35.เพื่อน!?แมลงสาบ(友達!? クカラッチャ):โกคิบุริมอนก้า
36.พลังจิต(エスパー):ซาตานมอนก้า
37.ฮิมิโกะ(日見子よ)
38.คุณพ่อของ เฮียว อาซาโอะ(豹朝夫のおやじ殿):โทเทมุโพรุมอนก้า
39.ล้มลงบนหลังของเธอลูกสาวทอมบอย(尻もちおてんば娘):มุกาเดมอนก้า
40.มิตรแท้ นักฆ่าทูตสวรรค์(なかよし暗殺天使):โคโมริมอนก้า
41. แปลงกายของทานุกิ(七化けドロンパ狸):ชากามะมอนก้า
42.ความฝันยามคํ่าคืนของเด็กที่กำลังหลับอยู่(寝坊少年の白昼夢):ดราก้อนมอนก้า
43.เธอสามารถเป็นเด็กอัจฉริยะได้นะ(君も天才になれる):เมกะเมกะมอนก้า
44.หลบหนีครั้งใหญ่ เฮอริคอปเตอร์ระเบิด(大脱走・ヘリ爆破):มุซาซาบิมอนก้า
45.มนุษย์ไฟฟ้าไร้เทียมทานแห่งทางช้างเผือก(銀河無敵の電気男):บ็อกซิงมอนก้า
46.กัปตันหญิง(ความลับ)และการดำเนินการ(女隊長の（秘）作戦):ชิโนวานะมอนก้า
48.ยานแม่ขนาดใหญ่ ถูกขโมย(奪われた巨大空母):มัมมี่มอนก้า
49.คาถาสุดท้ายของราชินี(女王最期の妖魔術):อินาสุมามอนก้า
พระคุณพระเจ้า
พระคุณพระเจ้า (Amazing Grace) เป็นเพลงสรรเสริญพระเจ้า ประพันธ์คำร้องโดย จอห์น นิวตัน นักบวชชาวอังกฤษ ในวันขึ้นปีใหม่ปี ค.ศ. 1773 ตีพิมพ์ครั้งแรกในหนังสืออัตชีวประวัติของนิวตัน The Force of Truth ในปี ค.ศ. 1779 เพลงนี้เป็นเพลงสรรเสริญที่เป็นที่รู้จักมากที่สุดเพลงหนึ่งของคริสต์ศาสนา ระยะแรกใช้ร้องประกอบทำนองมากมายหลายสิบทำนอง แต่ที่เป็นที่นิยมในปัจจุบันเป็นทำนอง "นิวบริเตน" วิลเลียม วอล์กเกอร์ ชาวอเมริกัน นำมาใช้เป็นคนแรกในปี ค.ศ. 1835 ตีพิมพ์ในหนังสือรวมบทสวดชื่อ Southern Harmony ในปี ค.ศ. 1847
เนื้อเพลง
เนื้อเพลงพระคุณพระเจ้า ในภาษาอังกฤษ จอห์น นิวตัน ประพันธ์คำร้องไว้ 6 วรรค ภายหลังได้มีการประพันธ์เพิ่มเติมเป็น วรรคที่ 7 โดย วิลเลียม วอล์กเกอร์ และในภาษาไทยมีการแปลเป็น 5 วรรค โดยไม่ปรากฏว่าผู้ใดแปล
อาเลสซันโดร เนสตา
อาเลสซานโดร เนสตา (Alessandro Nesta)  เกิดเมื่อวันที่ 19 มีนาคม ค.ศ. 1976 ในกรุงโรมประเทศอิตาลี เป็นนักฟุตบอลตำแหน่งกองหลัง ปัจจุบันเล่นอยู่กับเอซี มิลาน ซึ่งก่อนหน้านั้นเคยเล่นอยู่สโมสรลาซิโอ ก่อนที่จะย้ายมาอยู่กับเอซี มิลาน ในปี 2002 ด้วยค่าตัวประมาณ 30 ล้านยูโร
เนสตาเริ่มเป็นนักเตะเยาวชนฝึกหัดกับสโมสรฟุตบอลลาซิโอตั้งแต่ปี ค.ศ. 1985 ซึ่งฝึกอยู่หลายต่ำแหน่งทั้งกองหน้า กองกลาง และ กองหลังซึ่งเป็นตำแหน่งที่เล่นได้ดีที่สุด ในปี 1996 เนสตา พาทีมชาติอิตาลีชุดอายุต่ำกว่า 21 ปี คว้าแชมป์ฟุตบอลยุโรปชุดอายุต่ำกว่า 21 ปี ได้สำเร็จโดยชนะเหนือทีมชาติสเปน และได้เล่นให้กับอิตาลีชุดใหญ่ครั้งแรกพบกับมอลโดวา ในวันที่ 5 ตุลาคม ปี ค.ศ. 1996 และในปีถัดมาก็ได้แชมป์โคปาอิตาเลีย กับทีมสโมสร ลาซิโอ หลังจากได้ชัยชนะเหนือ เอซี มิลาน และประสบความสำเร็จสูงสุดในฤดูกาลปี 1999-2000 เมื่อพาทีมลาซิโอได้ดับเบิลแชมป์ คือได้ทั้ง แชมป์ลีกกัลโช่เซเรียอา และ แชมป์อิตาเลียนคัพ ช่วงที่อยู่กับสโมสรลาซิโอโดยเฉพาะเมื่อทีมลาซิโอเผชิญหน้ากับทีมโรม่า นั้นก็ได้มีการเปรียบเทียบกับทีมคู่ปรับร่วมเมืองอย่าง โรม่า ว่า ทางโรม่ามี ฟรานเชสโก ต๊อตติ กองกลางตัวเก่งซึ่งใช้เสื้อหมายเลข 10 ส่วนทาง ลาซิโอก็มี อเลสซานโดร เนสตา ปราการหลังตัวเก่งที่ใช้เสื้อหมายเลข 13 เอาไว้ต่อกรเช่นกัน และมีท่าทีว่าทั้งคู่จะเป็นสัญลักษณ์ของทีมเหมือนกับเปาโล มัลดีนี ที่อยู่กับ เอซี มิลาน มาโดยตลอด
ในปี 2002-2003 ทีมลาซิโอที่มีปัญหาทางการเงินจึงจำเป็นต้องขายนักเตะที่สำคัญ หนึ่งในนั้นก็มี เนสตา อยู่ด้วย ลาซิโอตัดสินใจขายเนสตาให้กับมิลาน หลังจากที่ เนสตาย้ายไปอยู่กับเอซี มิลาน แล้วก็มีส่วนช่วยให้ทีมประสบความสำเร็จมากขึ้น ด้วยการพาทีม เอซี มิลาน ได้แชมป์ลีกเซเรียอาในฤดกาล 2003-2004 ยูฟ่า แชมเปียนส์ลีก ยูโรเปียนซูเปอร์คัพ และ โคปาอิตาเลีย ปัจจุบันเนสตายังคงค้าแข้งอยู่กับเอซี มิลาน และเป็นกองหลังตัวสำคัญในทีมชาติอิตาลีแต่แทบไม่มีส่วนช่วยให้ทีมชาติอิตาลีเป็นแชมป์ฟุตบอลโลก ปี ค.ศ. 2006 เนื่องจากในการแข่งขันฟุตบอลโลกครั้งนี้ เนสตา มีอาการบาดเจ็บจึงได้เป็นตัวสำรองซึ่งทดแทนโดย มาร์โค มาเตรัสซี แต่เนสตาก็มีส่วนช่วยให้ทีมชาติอิตาลีผ่านรอบคัดเลือกเข้าไปเล่นบอลโลกในรอบสุดท้ายได้
เกียรติประวัติ
1976
สกุลยาสุฮิโกทาเกีย
สกุลยาสุฮิโกทาเกีย เป็นสกุลของปลาน้ำจืดขนาดเล็กจำพวกหนึ่ง ในวงศ์ปลาหมู (Botiidae) ใช้ชื่อสกุลว่า Yasuhikotakia (/ยา-สุ-ฮิ-โก-ทา-เกีย/)
ขบวนการสุริยะ ซันวัลคัน
รายชื่อตอนและปีศาจแบล็คแม็กม่าที่ปรากฏ
50.จงเปล่งประกายทางทิศเหนือ แสงออโรร่าขั้วโลก(輝け北極オーロラ)(จบ):คิงส์แม็กม่า
สกุลยาสุฮิโกทาเกีย
ปลาในสกุลนี้ เดิมเคยจัดอยู่ในสกุล Botia แต่ในปี ค.ศ. 2002 ดร.มอริส ก็อตลา นักมีนวิทยาชาวสวิสที่พำนักอยู่ในสิงคโปร์ ซึ่งเป็นผู้ศึกษาปลาน้ำจืดในภูมิภาคเอเชียตะวันออกเฉียงใต้นี้ ได้ทำการแยกสกุลของปลาหมูเสียใหม่ หลายชนิด โดยที่สกุล Yasuhokotakia นี้ โดยมากจะมีรูปร่างเล็กกว่าสกุล Botia และเป็นสกุลที่พบได้ในภูมิภาคอินโดจีน โดยทำการตั้งชื่อสกุลเพื่อเป็นเกียรติแก่ ดร.ยะสุฮิโกะ ทะกิ นักเลี้ยงปลาและสำรวจปลาชาวญี่ปุ่น
กระจายพันธุ์ในลุ่มแม่น้ำโขงและลุ่มแม่น้ำเจ้าพระยามีทั้งหมด 7 ชนิด ได้แก่
ประเทศไทยในโอลิมปิกฤดูหนาว 2014
ประเทศไทย เข้าร่วมแข่งขันกีฬาโอลิมปิกฤดูหนาวครั้งที่ 22 ค.ศ. 2014 (พ.ศ. 2557) ณ เมืองโซชี ประเทศรัสเซีย ระหว่างวันที่ 7 กุมภาพันธ์ – 23 กุมภาพันธ์ พ.ศ. 2557 นับเป็นครั้งที่สามที่ไทยส่งนักกีฬาเข้าร่วมแข่งขัน โดยมีนักกีฬา 2 คน คือ คเณศ สุจริตกุล และวาเนสซา วนากร ซึ่งวาเนสซาเป็นนักกีฬาสตรีคนแรกที่ลงแข่งขันโอลิมปิกฤดูหนาวในนามทีมชาติไทย
สกุลยาสุฮิโกทาเกีย
มักอาศัยอยู่รวมกันเป็นฝูง หากินตามพื้นท้องน้ำ มีความสำคัญต่อมนุษย์ในแง่ของการใช้บริโภค โดยเฉพาะ ปลาหมูขาว และเลี้ยงเป็นปลาสวยงาม โดยมีชื่อเรียกในภาษาอีสานว่า "แข้วไก้"
เดิมทีปลาในสกุลนี้มีทั้งหมด 9 ชนิด แต่ในปี ค.ศ. 2012 คอทเทเลท ได้ทำการแยกเป็นสกุลใหม่ คือ Ambastaia และได้ให้ 2 ชนิดที่เคยอยู่สกุลนี้ แยกไปอยู่สกุลใหม่ คือ ปลาหมูน่าน (A. nigrolineata) และปลาหมูอารีย์ (A. sidthimunki)
เทสลาโรดสเตอร์ของอีลอน มัสก์
เทสลาโรดสเตอร์ของอีลอน มัสก์ (Elon Musk's Tesla Roadster) เป็นรถยนต์สปอร์ตไฟฟ้าที่ทำหน้าที่เป็นน้ำหนักบรรทุกจำลองสำหรับเที่ยวบินทดสอบฟัลคอน เฮฟวี ในเดือนกุมภาพันธ์ ค.ศ. 2018 และกลายเป็นดาวเทียมประดิษฐ์ของดวงอาทิตย์ "สตาร์แมน" หุ่นจำลองสวมชุดอวกาศนั่งที่นั่งคนขับ รถยนต์และจรวดเป็นผลิตภัณฑ์ของ Tesla และ SpaceX ตามลำดับ ทั้งสองบริษัทนำโดย Elon Musk Roadster รุ่นปี 2008 เป็นของส่วนตัวมัสก์และเคยใช้ขับเพื่อเดินทางไปทำงาน เป็นรถโปรดักชันคันแรกที่เปิดตัวสู่อวกาศและโคจรรอบดวงอาทิตย์เป็นครั้งแรก
ปลาโมลา
ปลาโมลา เป็นสกุลของปลาทะเลกระดูกแข็งขนาดใหญ่สกุล Mola จัดอยู่ในวงศ์ปลาแสงอาทิตย์ (Molidae)
โดยคำว่า Mola มาจากภาษาละติน แปลว่า "หินโม่"
ปลาโมลา เป็นปลารูปร่างลักษณะประหลาด เนื่องจากมีรูปร่างเป็นทรงกลม ส่วนหัวมีขนาดใหญ่จนดูคล้ายมีแต่เพียงหัวอย่างเดียว ขณะที่ส่วนครีบต่าง ๆ ถูกหดสั้นลง โดยส่วนครีบหลังมีขนาดใหญ่ตั้งยาวขึ้นไปข้างบน และครีบก้นให้มีขนาดใหญ่ยื่นยาวลงมาด้านล่างลำตัว เมื่อว่ายน้ำจะใช้ครีบทั้ง 2 โบกไปมา ในขณะครีบข้างลำตัวทรงโค้งจะมีขนาดเล็กและบาง ๆ เท่านั้น ขณะที่ครีบหางจะหดสั้นเข้ามาติดตอนท้ายของลำตัวที่หดสั้นจนดูว่าเป็นปลาที่มีแต่ส่วนหัว
ปลาโมลา เป็นปลาที่มีขนาดใหญ่ อาจยาวได้ถึง 3.2 เมตรหรือ 4 เมตร และมีน้ำหนักมากกว่า 2 ตัน จัดเป็นปลาที่ว่ายน้ำได้ช้ามากด้วย มีผิวหนังที่หนาและยืดหยุ่น เป็นปลาที่มีปรสิตเกาะตามลำตัวมากถึง 40 ชนิด ดังนั้น จึงมีพฤติกรรมลอยตัวอยู่นิ่ง ๆ กลางน้ำเพื่อให้ปลาขนาดเล็กต่าง ๆ มาเกาะกินปรสิตตามตัว รวมถึงกระทั่งลอยไปถึงผิวน้ำเพื่อให้นกนางนวลจิกกินปรสิตด้วย
การจำแนก
แบ่งออกได้เป็น 4 ชนิด ใน 2 สกุล ได้แก่
และยังมีอีก 2 ชนิดที่อยู่เพียงสกุลเดียว
สแควร์
สแควร์ (スクウェア) หรือ บริษัทสแควร์จำกัด (株式会社スクウェア, Square Co., Ltd.) เป็นบริษัทผลิตวิดีโอเกมของประเทศญี่ปุ่น จัดตั้งขึ้นเมื่อปี ค.ศ. 1983 โดย มาซาฟูมิ มิยาโมโต้ และ ฮิโรโนบุ ซาคากูชิ
เกมแรกของ สแควร์ จัดจำหน่ายครั้งแรกบนเครื่องแฟมิคอม (Nintendo Family Computer หรือที่รู้จักกันอย่างเป็นทางการว่า Nintendo Entertainment System) และ แฟมิคอม ดิสก์ ซิสเต็ม (Famicom Disk System) โดยเกมในช่วงแรกที่ผลิตออกมาไม่ประสบความสำเร็จมากนัก จนกระทั่งปี 1987 บริษัทก็ประสบปัญหาและมีโอกาสที่จะล้มละลาย และปีเดียวกัน ฮิโรโนบุ ซาคากูชิ ลูกจ้างของบริษัทได้ถูกตำหนิเกี่ยวกับการสร้างเกมที่คาดว่าจะเป็นเกมสุดท้ายของบริษัท ซึ่งก็คือเกม RPG ชื่อ ไฟนอลแฟนตาซี (Final Fantasy) บนเครื่องแฟมิคอมนั่นเอง
การที่ฮิโรโนบุนำคำว่า “ไฟนอล” (สุดท้าย) มาใช้เพราะเค้าวางแผนไว้ว่าจะลาออกจากการทำงานในอุตสาหกรรมเกมและ ไฟนอลแฟนตาซี จะเป็นเกมสุดท้ายของเขา แต่ ไฟนอลแฟนตาซี กลับทำได้ดีเกินกว่าที่ ฮิโรโนบุ และ สแควร์ คาดไว้ และทำให้มีการจำหน่ายไปสู่อเมริกาเหนือ โดยนินเทนโดอเมริกาซึ่งเป็นผู้จำหน่ายเกม ไฟนอลแฟนตาซี ที่สหรัฐในปี ค.ศ. 1990 และจากความสำเร็จนี้เอง ทำให้ฮิโรโนบุยกเลิกแผนการที่จะลาออกและอยู่ที่ สแควร์ซอฟต์ เพื่อพัฒนาเกมไฟนอลแฟนตาซีภาคใหม่ต่อไป
สาเหตุหนึ่งที่ทำให้เกมไฟนอลแฟนตาซีแต่ละภาคมีเนื้อเรื่องที่แปลกใหม่พร้อมกับตัวละครที่ไม่ซ้ำกับภาคก่อนก็น่าจะมีเหตุผลมาจากต้นฉบับของเกม ไฟนอลแฟนตาซี นั้นสร้างขึ้นด้วยความเชื่อที่ว่าจะไม่มีภาคต่ออีกนั่นเอง
ไฟนอลแฟนตาซีภาคต่อมาได้ถูกสร้างขึ้นในปี ค.ศ. 1988 (ไฟนอลแฟนตาซี II) โดยวางตลาดเฉพาะในประเทศญี่ปุ่นจนถึง ไฟนอลแฟนตาซี III และมีกำหนดการวางจำหน่ายสำหรับเครื่องแฟมิคอม ในอเมริกาเหนือ แต่เนื่องจากการเข้าสู่ยุคใหม่ของเกมและการมาของเครื่องซุปเปอร์แฟมิคอม (ชื่อทางการคือ Nintendo Entertainment System) ในที่สุดก็มีการยกเลิกการจำหน่าย ไฟนอลแฟนตาซี สำหรับเครื่องแฟมิคอม และแทนที่โดย ไฟนอลแฟนตาซี IV บนเครื่องซุปเปอร์แฟมิคอม
นอกจากนี้ สแควร์ ยังผลิตเกมอื่น ๆ ออกมาอีกและเป็นที่รู้จักอย่างแพร่หลาย เช่น โครโนทริกเกอร์, โจโคโบะ, อายน์แฮนด์เดอร์, ซีเคร็ท ออฟ มานา, เซเคนเด็นเซตสึ, เซโนเกียร์ส, ไฟนอลแฟนตาซี แทคติกส์, เบรฟเฟนเซอร์ มุซาชิเด็น, วาแกรนต์ สตอรี่ และ คิงด้อมฮาร์ทส (ร่วมมือกับบริษัท Disney Interactive โดยมีส่วนเกี่ยวข้องกับไฟนอลแฟนตาซี)
ในปี ค.ศ. 2002 บริษัทสแควร์ ได้รวมกิจการกับ เอนิกซ์ ซึ่งเป็นผู้ผลิตเกมดราก้อนเควสต์ เพื่อที่จะควบคุมการพัฒนาและเพิ่มความสามารถในการแข่งขันเนื่องมาจากความล้มเหลวจากการผลิตภาพยนตร์ Final Fantasy : The Spirits Within และในวันที่ 1 เมษายน ค.ศ. 2003 การควบรวมบริษัทก็ประสบความสำเร็จและใช้ชื่อเป็นบริษัทสแควร์เอนิกซ์ (Square Enix) จนถึงปัจจุบัน
ชีจิ๋ว
ซีจิ๋ว หรือ สฺวีโจว ในภาษาจีนกลาง เป็น 1 ใน 9 มณฑลของเมืองจีนในอดีต
ฟุตบอลชิงถ้วยพระราชทานคิงส์คัพ ครั้งที่ 45
การแข่งขันฟุตบอลชิงถ้วยพระราชทานคิงส์คัพครั้งที่ 45 จัดขึ้นระหว่างวันที่ 14 - 16 กรกฎาคม พ.ศ. 2560 โดยมีทีมเข้าร่วมการแข่งขันทั้งหมด 4 ทีม จะแข่งขันกันที่กรุงเทพมหานคร
ชีจิ๋ว
ยุคสามก๊ก
ระหว่างยุคสามก๊ก ซีจิ๋วเป็นดินแดนของวุยก๊ก และเมืองหลวงได้ย้ายมาที่เมืองแพเสีย
ฟุตบอลชิงถ้วยพระราชทานคิงส์คัพ ครั้งที่ 45
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ บูร์กินาฟาโซ, เกาหลีเหนือ และ เบลารุส.
ชีจิ๋ว
ยุคปัจจุบัน
ซีจิ๋วเป็นเขตปกครองของของยุคสาธารณรัฐจีน (1912–1949) ในช่วงสงครามจีน–ญี่ปุ่นครั้งที่สอง (1937–1945) ซีจิ๋วปกครองโดยวาง จิงเว่ย กลุ่มสนับสนุนญี่ปุ่น(1940–1945).
ฟุตบอลชิงถ้วยพระราชทานคิงส์คัพ ครั้งที่ 45
ทีมที่เข้าร่วม
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
สิทธิวินายกมนเทียร
สิทธิวินายกมนเทียร (Siddhivinayak temple) อาจหมายถึงมนเทียรของพระคเณศต่อไปนี้
ฟุตบอลชิงถ้วยพระราชทานคิงส์คัพ ครั้งที่ 45
สนามแข่งขัน
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
อแมนด้า ออบดัม
อแมนด้า ชาร์ลีน ออบดัม (เกิด 17 มิถุนายน พ.ศ. 2536) ชื่อเล่น ด้า เป็นนักแสดง นางแบบ นางงามลูกครึ่งไทย-แคนาดา ผู้ได้รับตำแหน่งมิสยูนิเวิร์สไทยแลนด์ 2563 และเป็นตัวแทนประเทศไทยในการประกวดนางงามจักรวาล 2020 นอกจากนี้ยังได้รับตำแหน่งมิสแกรนด์ไรส์ซิงสตาร์ 2016 และมิสทัวริซึมเมโทรโพลิตันอินเตอร์เนชันแนล 2016
ฟุตบอลชิงถ้วยพระราชทานคิงส์คัพ ครั้งที่ 45
แมตช์
เวลาทั้งหมดเป็นเวลาท้องถิ่น, เวลาอินโดจีน (UTC+7)
อแมนด้า ออบดัม
มิสไทยแลนด์เวิลด์ 2558
อแมนด้า ออบดัม ได้เข้าร่วมประกวดมิสไทยแลนด์เวิลด์ ปี 2015 และสามารถผ่านเข้ารอบ 10 คนสุดท้ายในการประกวด พร้อมกับรางวัลพิเศษนางงามสุขภาพดี และนางงามที่มีทักษะด้านการเดินแบบ
มิสแกรนด์ภูเก็ต 2016
อแมนด้าได้เข้าร่วมประกวดมิสแกรนด์ภูเก็ต ประจำปี 2016 และเมื่อวันที่ 21 เมษายน พ.ศ. 2559 และสามารถคว้าตำแหน่งชนะเลิศมาครองได้สำเร็จ โดยเธอเป็นมิสแกรนด์ภูเก็ตคนแรกของประเทศไทย และเป็นตัวแทนของจังหวัดภูเก็ตในการประกวดมิสแกรนด์ไทยแลนด์ 2016
มิสแกรนด์ไทยแลนด์ 2016
อแมนด้าได้เป็นตัวแทนจังหวัดภูเก็ตในการเข้าร่วมประกวดมิสแกรนด์ไทยแลนด์ 2016 และได้ผ่านเข้ารอบ 10 คนสุดท้าย รวมถึงได้รับตำแหน่งมิสไรส์ซิงสตาร์ 2016 และรองอันดับ 2 ขวัญใจอุดรธานี พร้อมกับการเซ็นสัญญาเป็นนักแสดงกับสถานีโทรทัศน์สีกองทัพบกช่อง 7
มิสทัวริซึมเมโทรโพลิตันอินเตอร์เนชันแนล 2016
อแมนด้าได้รับการแต่งตั้งให้เป็นตัวแทนประเทศไทยในการประกวดมิสทัวริซึมเมโทรโพลิตันอินเตอร์เนชันแนล ปี 2016 ที่ประเทศกัมพูชา จัดขึ้นในวันที่ 19 พฤศจิกายน พ.ศ. 2559 โดยในการประกวดครั้งนี้เธอสามารถคว้าตำแหน่งชนะเลิศมาได้สำเร็จ พร้อมด้วยตำแหน่งขวัญใจช่างภาพ
นางงามจักรวาล 2020
อแมนด้าเป็นตัวแทนประเทศไทยในการประกวดนางงามจักรวาล 2020 ที่รัฐฟลอริดา ประเทศสหรัฐอเมริกา จัดขึ้นในวันที่ 16 พฤษภาคม พ.ศ. 2564 โดยในการประกวดครั้งนี้เธอสามารถผ่านเข้ารอบ 10 คนสุดท้ายในการประกวด
ฟุตบอลชิงถ้วยพระราชทานคิงส์คัพ ครั้งที่ 45
อันดับดาวซัลโว
หมายเหตุ : ไม่รวมประตูลูกจุดโทษในช่วงเสมอ
การจำหน่ายตั๋ว
การแข่งขันฟุตบอลชิงถ้วยพระราชทานคิงส์คัพ ครั้งที่ 45 จะมีการจำหน่ายตั๋วเข้าชมเกมการแข่งขันที่ไทยทิกเก็ตเมเจอร์ ทุกสาขา ทุกช่องทางการจำหน่ายตั้งแต่วันที่ 27 มิถุนายน พ.ศ. 2560 เวลา 10.00 น. เป็นต้นไป
ชีจิ๋ว
วรรณกรรม
ในวรรณกรรมสามก๊ก ซีจิ๋วปกครองโดยโตเกี๋ยม ภายหลังจากโตเกี๋ยมได้เสียชีวิตลง เล่าปี่ ได้ปกครองแทน แต่ถูกยึดเมืองโดยลิโป้ และโจโฉในลำดับเหตุการณ์ต่อมา
ก้องนภา วัชรวิทย์
ก้องนภา วัชรวิทย์ หรือ ก้องนภา ลูกทัพฟ้า เจ้าของฉายา ดิ เอ็กโซเซ่ เป็นอดีตแชมป์มวยไทยชาวไทย 4 รุ่น แห่งเวทีมวยราชดำเนิน และมีผลงานทำหน้าที่เป็นผู้ฝึกสอนวิชามวยไทยให้แก่ริดดิค โบว์  ทั้งนี้ ก้องนภา ยังได้รับการกล่าวว่าเป็นนักมวยไทยที่มีชื่อเสียง และได้รับการยอมรับในฐานะครูมวยอันดับต้น ๆ ในสหรัฐ
ประวัติ
ก้องนภา มีชื่อจริงคือ นภดล ลำภา เกิดวันที่ 2 มีนาคม พ.ศ. 2511 เขาเริ่มหัดมวยครั้งแรกเมื่ออายุได้ 15 ปีจากอดีตนักมวยที่มีชื่อว่าสามพลัง เกียรตินักรบ และได้ชกเวทีมวยระดับภูธรประมาณสิบกว่าครั้ง ก่อนที่จะเดินทางสู่กรุงเทพมหานคร โดยในเวลาต่อมา เขาได้เป็นลูกศิษย์ของเพชรน้อย มหานาค ซึ่งเป็นทั้งหัวหน้าคณะและโปรโมเตอร์
ก้องนภาเคยปะทะกับนักมวยไทยที่มีชื่อเสียงแห่งยุคมาแล้วทั้งสิ้น ทั้งแดงน้อย ลูกพระบาท, พนมทวนเล็ก ห้าพลัง, ประสงค์เพชร ส.ธรรมรังสี, แสนเก่ง ปิ่นสินชัย, สมบัติ ส.ธนิกุล, แจ๊ค เกียรตินิวัฒน์, วันพิชิต แก่นนรสิงห์, ทวีชัย ว.ปรีชา, นำพล หนองกี่พาหุยุทธ, นำขบวน หนองกี่พาหุยุทธ, ไพโรจน์ ว.วราพล, เด่น เมืองสุรินทร์, ลั่นกรุง เกียรติเกรียงไกร, เป๊ปซี่ ปิยะพันธ์, สุวิทย์เล็ก ส.สกาวรัตน์, จอมโว เชิญยิ้ม, แสงเทียนน้อย ส.รุ่งโรจน์, โชคดี เพชรพญาไท, ราชศักดิ์ ส.วรพิน, ผาดโผน เดชฤทธา และนักมวยไทยอื่นอีกหลายราย ที่ซึ่งเขาได้รับค่าตัวกว่าแสนบาท ภายหลังจากชกครั้งสุดท้ายกับเด่น เมืองสุรินทร์ ก้องนภาได้รับการทาบทามจากขุนพล ช.โรจนชัย ซึ่งป็นน้องร่วมค่ายให้ไปเป็นผู้ฝึกสอนมวยไทยที่รัฐมินนิโซตา สหรัฐอเมริกา ก่อนมาฝึกสอนอยู่ที่รัฐเทนเนสซี และได้รับกรีนการ์ดเป็นชาวอเมริกันในเวลาต่อมา
วันที่ 19 กรกฎาคม พ.ศ. 2551 ก้องนภาได้เข้าแข่งขันมวยไทยกับคู่ชกที่มีชื่อว่าเฮ็กเตอร์ เพนา ที่เพเชงการีสอร์ทแอนด์คาสิโน นอกจากนี้ ก้องนภามีลูกศิษย์เข้ารับการฝึกมวยไทยเป็นจำนวนมาก รวมถึงริดดิค โบว์ ที่เข้ารับการฝึกเป็นระยะเวลากว่า 1 เดือน ณ ค่ายมวยแก้วสัมฤทธิ์
ชีวิตส่วนตัว
ก้องนภามีบิดาชื่อลุย ลำภา มารดาชื่อลำไย ลำภา ซึ่งเขาเป็นบุตรคนที่ 3 จากจำนวนพี่น้อง 4 คนที่เป็นชายทั้งหมด และมีน้องชายเป็นนักมวยชื่อสามพลัง เกียรตินักรบ
เกียรติประวัติ
ก้องนภา เป็นผู้ครองแชมป์เวทีมวยราชดำเนิน 4 รุ่น ซึ่งได้แก่:
อซูม่าห์ เนลสัน
อซูม่าห์ เนลสัน (Azumah Nelson) อดีตยอดนักมวยอีกคนหนึ่งของทวีปแอฟริกาในช่วงต้นทศวรรษที่ 90 เกิดเมื่อวันที่ 19 กันยายน ค.ศ. 1958 ที่กรุงอักกรา ประเทศกานา
เนลสันเริ่มต้นชกมวยในปี ค.ศ. 1979 ทำสถิติชนะรวด 13 ครั้ง ก่อนจะขึ้นชิงตำแหน่งแชมป์โลกในรุ่นเฟเธอร์เวท WBC กับยอดนักมวยชาวเม็กซิกัน ซัลบาดอร์ ซันเชซ ซึ่งในการชกเนลสันสามารถทำคะแนนได้ดีกว่าซันเชซมาตลอด จนกระทั่งถึงยก 15 ยกสุดท้าย ซันเชซฮึดขึ้นมาและเป็นฝ่ายเอาชนะน็อกเนลสันไปได้ เมื่อวันที่ 21 กรกฎาคม ค.ศ. 1982 ที่นิวยอร์ก ซึ่งนั่นเป็นการชกมวยครั้งสุดท้ายในชีวิตของซันเชซก่อนจะเสียชีวิตด้วยอุบัติเหตุทางรถยนต์ในต่อมาอีกไม่นาน ด้วยอายุเพียงแค่ 23 ปี
จากนั้นเนลสันทำฟอร์มชนะรวดอีก 6 ครั้ง จึงได้ขึ้นแชมป์โลกอีกครั้งในรุ่นเดิม สถาบันเดิม กับ วิลเฟรโด โกเมซ นักมวยชาวปวยร์โตรีโก เจ้าของตำแหน่งเดิม คราวนี้เนลสันสามารถเอาชนะน็อกยก 11 โกเมซไปได้ถึงถิ่นของโกเมซได้ จากนั้นก็สามารถป้องกันตำแหน่งเอาไว้ได้ถึง 11 ครั้ง ก่อนที่จะสละตำแหน่งก้าวขึ้นไปชิงแชมป์โลกในรุ่นไลท์เวทพร้อมกันถึง 2 สถาบัน คือ WBC และ IBF กับเจ้าของตำแหน่งชาวอเมริกัน ซึ่งเป็นนักมวยฟอร์มชกด้วยยากมาก คือ เพอร์เนล วิเธเกอร์ เมื่อวันที่ 19 พฤษภาคม ค.ศ. 1990 ที่ลาสเวกัส ผลปรากฏว่าเนลสันเป็นฝ่ายแพ้คะแนน 12 ยกไป
จากนั้นเนลสันจึงลดรุ่นมาชกชิงแชมป์โลกในรุ่นซูเปอร์เฟเธอร์เวท WBC แทน กับ ฆวน ลาปอร์เต นักมวยชาวปวยร์โตรีกัน ในวันที่ 13 ตุลาคม ปีเดียวกันแทน และเป็นฝ่ายเอาชนะคะแนนไปได้ กลายเป็นแชมป์โลกซูเปอร์เฟเธอร์เวท WBC คนใหม่
จากนั้นเนลสันได้ชกนอกรอบอีกครั้ง ก่อนจะป้องกันตำแหน่งแชมป์โลกกับ เจฟฟ์ เฟเนค นักมวยชาวออสเตรเลียนจอมบุกตะลุย ซึ่งเคยเป็นแชมป์โลกแบนตั้มเวท IBF และ แชมป์โลกซูเปอร์แบนตั้มเวท WBC และ แชมป์โลกเฟเธอร์เวท WBC มาก่อน ที่กำลังไล่ล่าตำแหน่งแชมป์โลกรุ่นที่ 4 อยู่ ทั้งคู่ชกกันที่ลาสเวกัส ผลปรากฏว่าเสมอกัน โดยที่หลายฝ่ายเห็นว่าเฟเนคน่าจะเป็นฝ่ายชนะมากกว่า
จึงได้มีโอกาสล้างตากันอีกครั้ง ในปีถัดมา ถึงถิ่นออสเตรเลียประเทศของเฟเนคเอง คราวนี้เนลสันสามารถเอาชนะที.เค.โอ.เฟเนคไปได้ในยกที่ 8 ซึ่งตลอดชีวิตการชกมวยของเฟเนคไม่เคยพ่ายแพ้อย่างหมดรูปแบบนี้มาก่อน
จากนั้นเนลสันได้ป้องกันตำแหน่งแชมป์โลกอีก 2 ครั้ง ชนะ คัลวิน โกรฟ นักมวยชาวอเมริกันอดีตแชมป์โลกเฟเธอร์เวท WBC ผู้เคยเอาชนะเฟเนคได้ และ กาบริเอล รูเอลัส นักมวยชาวเม็กซิกัน ก่อนจะมาเสมออย่างชนิดน่าแพ้อีกครั้งกับ เจสซี เจมส์ ไลฮา นักมวยชาวอเมริกันเชื้อสายเม็กซิกัน ในวันที่ 10 กันยายน ค.ศ. 1993 ที่เท็กซัส
เนลสันมาเสียแชมป์โลกครั้งสุดท้ายเมื่อเป็นฝ่ายแพ้คะแนน 12 ยก แก่ เฆนาโร เออร์นันเดซ นักมวยเชิงสูงชาวอเมริกันเชื้อสายเม็กซิกัน ในปี ค.ศ. 1997 ซึ่งเอร์นันเดซนั้นเคยเป็นแชมป์โลกในรุ่นเดียวกันนี้ของ WBA มาก่อนด้วย จากนั้นในปีต่อมา เนลสันได้ขึ้นชกมวยเป็นครั้งสุดท้ายก่อนจะแขวนนวมและเป็นฝ่ายแพ้คะแนน 12 ยก แก่ เจสซี เจมส์ ไลฮา อดีตคู่ปรับเก่าอีกครั้ง
จนกระทั่งในปี ค.ศ. 2008 เนลสันกลับขึ้นมาชกมวยอีกครั้งเป็นนัดพิเศษกับ เจฟฟ์ เฟเนค ซึ่งเคยเป็นคู่ปรับเก่าอีกคนที่ไม่เคยเอาชนะเนลสันได้เลย เนื่องจากเฟเนคนั้นแรกเริ่มเลือกเอา สามารถ พยัคฆ์อรุณ เป็นคู่ชกด้วย แต่สามารถปฏิเสธ จึงเลือกเลสันเป็นคู่ชกด้วย ซึ่งเนลสันในวัยถึง 50 ปีแล้วก็เป็นฝ่ายแพ้คะแนน 10 ยกไป ที่เมลเบิร์น ประเทศออสเตรเลีย
อซูม่าห์ เนลสัน จัดได้ว่าเป็นนักมวยขวัญใจชาวแอฟริกันอย่างแท้จริง เนื่องจากเป็นนักมวยมีชื่อเสียงและมีฝีมือระดับโลก ได้ชกกับยอดนักมวยระดับโลกหลายคน และเป็นฝ่ายสามารถเอาชนะไปได้ในหลายหน เนลสันเป็นนักมวยรูปร่างเล็ก แต่สามารถชกได้ตลอด และสามารถหาจังหวะน็อกได้อยู่เสมอ แม้จะมีอายุมากแล้ว จนได้ฉายาว่า "The Professor"
ปัจจุบัน เนลสันได้ตั้งมูลนิธิเพื่อการสาธารณกุศลขึ้นมา โดยมีจุดมุ่งหมายให้เด็กชาวแอฟริกันที่ยากจนทั้งหลาย ได้มีโอกาสในชีวิต โดยฝึกหัดให้เล่นกีฬาชนิดต่าง ๆ
คุณหนูเรือนเล็ก
คุณหนูเรือนเล็กเป็นละครโทรทัศน์ เป็นละครแนวโรแมนติก,คอมเมดี้,ดราม่า ออกอากาศเป็นละครโทรทัศน์ครั้งแรกทางช่อง 7 เอชดี เมื่อปี พ.ศ. 2561 ผลิตโดยบริษัท ดาราวิดีโอ จำกัดผู้จัดละครโดย สยาม สังวริบุตร จากบทประพันธ์โดย วราภา และบทโทรทัศน์ของ เบญจมาศ ดาลหิรัญรัตน์ กำกับการแสดงโดย รอน สังวริบุตร นำแสดงโดย ธันวา สุริยจักร,เกศรินทร์ น้อยผึ้ง,อังคณา วรรัตนาชัย,ธาราเขต เพ็ชร์สุกใสและนักแสดงร่วมอีกคับคั่งออกอากาศทุกวันจันทร์-อังคาร เวลา 20.30 น. เริ่มออกอากาศเสนอเป็นตอนแรกวันจันทร์ที่ 26 พฤศจิกายน พ.ศ. 2561 และออกอากาศถึงตอนสุดท้ายวันอังคารที่ 14 มกราคม พ.ศ. 2562 ต่อจากละครเรื่อง นางทิพย์
สิทธิวินายกมนเทียร (สิทธเฏก)
สิทธิวินายกมนเทียร (Siddhivinayak Temple) แห่งสิทธเตก (Siddhatek) เป็นโบสถ์พราหมณ์ที่สร้างขึ้นเพื่อบูชาพระพิฆเนศ มนเทียรนี้เป็นหนึ่งในอัษฏวินายก หรือมนเทียรแห่งพระคเณศ 8 แห่งที่ได้รับการเคารพบูชาสูงในรัฐมหาราษฏระ ประเทศอินเดีย มนเทียรนี้เป็นแห่งเดียวในแปดแห่งที่ตั้งอยู่ในอำเภออะห์เมดนคร มนเทียรตั้งอยู่ริมฝั่งแม่น้ำทางเหนือของแม่น้ำภิมา (Bhima) ในสิทธเตก แขวง (ตลุกะ-taluka) กรชัต (Karjat taluka) ในอำเภออะห์เมดนคร (Ahmednagar district) สถานีรถไฟที่ใกล้ที่สุดคือดาอุนทด์ (Daund) ห่างออกไป 19 กิโลเมตร มนเทียรนี้เข้าถึงได้จากหมู่บ้านเล็ก ๆ ชื่อศิรปุระ (Shirapur) ในอำเภอปูเน บนฝั่งแม่น้ำทางใต้ แล้วจึงนั่งเรือหรือข้ามสะพานที่พึ่งสร้างใหม่ไปยังมนเทียร และยังมีเส้นทางอื่น ๆ ซึ่งอยู่ห่างออกไปจากมนเทียรอีก
มนเทียรนี้ตั้งอยู่บนเนินเขาเล็ก ๆ ล้อมรอบด้วยต้น Babul หนาแน่น อยู่ห่างไปราว 1 กิโลเมตรจากใจกลางหมู่บ้านสิทธเตก การประกอบพิธีจำสำเร็จได้ต้องเดินเวียนเทียน (ปรทักษิณา - pradakshina) รอบเนินเขานี้เจ็ดรอบ โดยที่ทางนั้นยังคงไม่ได้มีการทำถนนและอาจมีพุ่มไม้แหลม ๆ อยู่บนทางเดิน
ความสำคัญทางศาสนา
ตามเส้นทางของอัษฏวินายกยาตรา สิทธเตกเป็นมนเทียรลำดับที่สองถัดจากโมรคาว (Morgaon) ซึ่งเป็นที่แรก แต่ผู้แสวงบุญมักเดินทางไปที่เถอูร์ (Theur) ถัดจากโมรคาวก่อนที่จะมายังสิทธเตกนี้ เนื่องจากเดินทางได้สะดวกกว่า.